‫- סדרה תיעודית של NETFLIX -‬
‫הצפון הרחוק של כוכב הלכת שלנו‬
‫הוא ארץ של תנאים קיצוניים.‬
‫כאשר החורף מגיע…‬
‫רוחות ארקטיות גורמות לטמפרטורה לצנוח.‬
‫אפילו הדובים החומים הקשוחים‬ ‫של אלסקה חייבים למצוא מחסה.‬
‫הם אינם מסוגלים לשאת את התנאים המקפיאים‬
‫ונאלצים לצאת למסע מיוחד במינו.‬
‫בשעה שהקוטב הצפוני‬ ‫נוטה אל החשכה ואל צינת החורף,‬
‫מתחילים הדובים לטפס גבוה בהרים…‬
‫כדי למצוא מחסה במערות או במאורות,‬
‫שנחפרות במדרונות התלולים‬
‫בגובה מאות מטרים.‬
‫דובים שחיים בשולי כדור הארץ‬
‫נאלצים להתמודד עם האתגרים‬ ‫שלא ייאמנו שכל עונה מביאה עימה.‬
‫לשם כך‬
‫הם מסתמכים על קשר מיוחד מאוד עם היקום,‬
‫כי בביולוגיה של כל דוב‬
‫נמצא כל רגע מכריע‬
‫בהיסטוריה של כדור הארץ,‬ ‫שהיא בת ארבעה וחצי מיליארד שנים.‬
‫אירועים בעלי עוצמה והרס‬ ‫במידה שאי אפשר להעלות על הדעת‬
‫יצרו עולם שאין שני לו‬ ‫בשום מקום אחר ביקומנו.‬
‫- חילופי עונות -‬
‫זוהי לונה, נקבה בת שש.‬
‫היא הגיעה למאורתה הבטוחה‬
‫וזה יהיה ביתה במשך ששת החודשים הבאים.‬
‫זהו מקום נוח‬
‫להעביר בו את החורף, בתרדמת חורף.‬
‫- היום הראשון של תרדמת החורף -‬
‫בשעה שהימים הולכים ומתקצרים,‬
‫גופה מגיב לקצבו של כוכב הלכת שלנו.‬
‫הדופק שלה מתחיל להאט…‬
‫לשמונה פעימות בדקה בלבד.‬
‫בשעה שהיא משתרעת,‬
‫חום גופה יורד…‬
‫והיא שוקעת בשינה עמוקה, גדושה בחלומות.‬
‫החיבור רב העוצמה שבין הדוב ליקום‬
‫כופה עליה לבלות‬ ‫את חודשי החורף הקשים מתחת לפני הקרקע.‬
‫היא אינה מודעת למסע הארוך שלפניה.‬
‫כי מחוץ למאורה,‬
‫כדור הארץ נמצא בתנועה.‬
‫- היום הראשון -‬
‫כוכב הלכת מסתובב‬ ‫פעם אחת סביב צירו מדי יום.‬
‫- היום השני -‬
‫- היום השלישי -‬
‫- היום הרביעי -‬
‫- היום החמישי -‬
‫הירח משלים הקפה מלאה‬ ‫של כדור הארץ מדי חודש.‬
‫ובשעה שהחודשים חולפים להם,‬
‫כדור הארץ והירח מקיפים את השמש.‬
‫- נובמבר -‬
‫במהלך הזמן שאותו תבלה בשינה…‬
‫- דצמבר -‬
‫- ינואר -‬
‫תעבור לונה 470 מיליון קילומטרים.‬
‫- פברואר -‬
‫- מרץ -‬
‫מסע אדירים קוסמי,‬
‫חצי הדרך מסביב לשמש.‬
‫והשנה…‬
‫יש לה חברים חדשים למסע.‬
‫- היום ה-122 של תרדמת החורף -‬
‫תוך כדי כך שהיא מתעוררת ונרדמת שוב,‬
‫המליטה לונה…‬
‫שני דובים קטנים.‬
‫הגורים יאכלו ויישנו במאורה עד לאביב.‬
‫אך הצורך להאכיל שני פיות נוספים‬
‫גובה מחיר מגופה של לונה.‬
‫תאי השומן שמתחת לעורה מתחילים להצטמק,‬
‫בשעה שמאגרי האנרגייה שלה‬ ‫מנוצלים לצורך ייצור חלב.‬
‫- היום ה-154 של תרדמת החורף -‬
‫לאחר חמישה חודשים מתחת לפני הקרקע,‬
‫לונה איבדה כבר יותר מרבע ממשקל גופה.‬
‫הטמפרטורה שבחוץ נמצאת מתחת לאפס עדיין‬
‫ולונה זקוקה נואשות לכך שהאביב יגיע,‬
‫כדי שתוכל להמשיך להאכיל את גוריה הרכים.‬
‫למזלה,‬
‫לכדור הארץ יש תכונה שמסייעת לה.‬
‫הוא נוטה על צידו.‬
‫- נטייה, 23 מעלות -‬
‫וכך, בשעה שהוא נע דרך החלל,‬
‫חלקים שונים בכוכב הלכת‬
‫נוטים לעבר השמש בתקופות שונות בשנה,‬
‫והדבר גורם לחילופי העונות.‬
‫באלסקה, משמעות הדבר‬
‫היא שמשהו מרשים מתרחש.‬
‫עם כל יום שחולף,‬
‫השמש נמצאת גבוה יותר בשמיים.‬
‫קרניה המחממות משנות את הנוף…‬
‫בדיוק כאשר לונה וגוריה זקוקים לכך ביותר.‬
‫קצות העצבים שבעורה חשים בחומה של השמש.‬
‫ובשעה שהימים מתארכים,‬
‫תאים מיוחדים שנמצאים בצד האחורי של עיניה‬
‫חשים בעלייה הזעירה ברמת האור.‬
‫ההודעות הסודיות האלו,‬ ‫שמגיעות היישר מהכוכב הסמוך אלינו ביותר,‬
‫מספרות ללונה שעליה להקיץ מתרדמת החורף…‬
‫ומציינות את חילופן העדין‬ ‫של עונותיו של כוכב הלכת שלנו.‬
‫אך ברחבי במערכת השמש,‬
‫עונות כמו אלו של כדור הארץ‬
‫אינן נפוצות כלל.‬
‫שכננו הקרוב ביותר, נוגה,‬
‫- נוגה -‬
‫קרוב הרבה יותר לשמש‬
‫ולכן הוא חם בהרבה מכדור הארץ.‬
‫ובגלל שלכוכב הלכת הזה אין נטייה,‬
‫אין לו עונות של ממש.‬
‫- 471 מעלות -‬
‫שורר בו חום לוהט במהלך השנה כולה.‬
‫במרחק רב יותר,‬
‫מעבר לכדור הארץ,‬
‫נמצא מאדים…‬
‫שמסלולו גורם למרחקו מן השמש‬
‫להשתנות באופן משמעותי במהלך השנה.‬
‫לכן, העונות במאדים‬
‫קיצוניות בהרבה מאלו שלנו.‬
‫- 125 מעלות מתחת לאפס -‬
‫במהלך החורף, למעלה מרבע‬ ‫מהאטמוספרה של כוכב הלכת הזה קופא.‬
‫ובקיץ,‬
‫כאשר מאדים חולף קרוב יותר לשמש,‬
‫גורם החום המוגבר סופות אבק כה קשות‬
‫עד שהן עשויות לאפוף את כוכב הלכת כולו.‬
‫אך מעבר למאדים…‬
‫- צדק -‬
‫מעבר לצדק…‬
‫- שבתאי -‬
‫ולשבתאי…‬
‫שלושה מיליארד קילומטרים מהשמש…‬
‫- אורנוס -‬
‫אורנוס הוא כוכב הלכת‬ ‫בעל העונות הקיצוניות ביותר במערכת השמש.‬
‫כוכב הלכת הזה מסתובב על צידו.‬
‫- נטייה, 98 מעלות -‬
‫לכן, כאשר הוא מקיף את השמש,‬
‫צד הקיץ נמצא מול השמש‬
‫וצד החורף לא יראה אור יום במשך 42 שנים.‬
‫רק בכדור הארץ יש עונות‬
‫שאפילו במקומות הקיצוניים‬ ‫ביותר בכוכב הלכת שלנו,‬
‫נותנות לחיים סיכוי לשרוד.‬
‫עם בואו של האביב‬
‫מגיחה משפחתה של לונה מן המאורה.‬
‫כעת יכולים הגורים ליהנות‬ ‫מהרגעים הראשונים שלהם באור השמש.‬
‫אך בגלל חילופי העונות,‬ ‫על הגורים לצאת למסע מפרך כעת.‬
‫כי כדי למצוא מזון,‬
‫על לונה להוביל אותם בחזרה אל השטח הנמוך‬
‫שבצידו השני של ההר.‬
‫הטיפוס הזה מייגע, בשביל רגליים קטנות.‬
‫עליהם לעבור מאות מטרים של קרח וסלע.‬
‫לאחר שהם עוברים את הפסגה,‬ ‫מסתיים חלקו הקשה ביותר של המסע.‬
‫אך הישרדותם אינה מובטחת.‬
‫כדי לשרוד במשך שארית השנה,‬
‫יהיה על המשפחה להסתמך‬ ‫על הבנתה האינסטינקטיבית של לונה‬
‫באשר לעונות שיבואו.‬
‫כל עונה…‬
‫היא תולדה של מסעו השנתי‬ ‫של כדור הארץ דרך החלל.‬
‫מסע שהחל…‬
‫לפני שכדור הארץ היה קיים כלל.‬
‫- מערכת השמש, לפני 4.6 מיליארד שנים -‬
‫בתקופה שבה מערכת השמש שלנו‬ ‫הייתה רק מעט יותר מאשר אפר.‬
‫השמש, כוכבי הלכת והירחים לא התקיימו עדיין.‬
‫היה בה רק ענן ענק של גז ואבק.‬
‫ואז, במערכת שמש מרוחקת,‬
‫התפוצץ כוכב.‬
‫הייתה זו סופרנובה,‬ ‫ששלחה גל הדף ברחבי הגלקסייה.‬
‫כאשר גל ההדף פגע בענן, הוא גרם לו לקרוס…‬
‫ולהתחיל לחוג.‬
‫בשעה שהסתחרר מהר יותר ויותר,‬
‫הפך הענן לדסקה,‬
‫למערבולת של סלע וגז.‬
‫במרכזה, תחת לחץ אדיר,‬
‫נולדה השמש.‬
‫במרחקים התנגשו סלעים זה בזה‬
‫וכוכב הלכת שלנו החל לגדול.‬
‫לאחר 20 מיליון שנים,‬
‫סיים כדור הארץ להיווצר.‬
‫הוא עדיין חג‬ ‫מסביב לשמש, כמו הענן שממנו נולד.‬
‫הוא הקיף אותה מדי 365 ימים.‬
‫זהו מקורה של השנה של כדור הארץ.‬
‫אך בשלב זה בסיפורו של כוכב הלכת,‬
‫הייתה זו שנה ללא עונות.‬
‫כי התוהו ובוהו שיצר אותן…‬
‫לא התרחש עדיין.‬
‫באלסקה הופך האביב שוקק החיים‬
‫לימי קיץ עצלים.‬
‫הגורים הם בני חמישה חודשים כעת.‬
‫הם עדיין לומדים‬
‫כיצד להיות דובים.‬
‫הגורים רעבים תמיד,‬
‫כי הם גדלים כה מהר.‬
‫ולמרות שהכול נראה שלו ורוגע,‬
‫הקיץ הוא תקופה של קשיים באלסקה.‬
‫הדובים אינם מוצאים ארוחה הגונה באחו‬
‫ונאלצים להסתפק בעשב.‬
‫המשמעות היא שהגורים עדיין ניזונים בעיקר‬
‫מחלבה של אימם.‬
‫אך לונה לא אכלה כראוי‬ ‫מאז שנכנסה לתרדמת החורף,‬
‫כך שמכל הדלק שלה ריק.‬
‫אולם בסמוך לשם, בחלל,‬
‫עזרה ממשמשת ובאה.‬
‫כי כיום יש לכוכב הלכת שלנו בן לוויה קבוע.‬
‫הירח.‬
‫זהו שכננו השמימי הסמוך ביותר,‬
‫שנמצא במסלול קבוע מסביב לכדור הארץ.‬
‫העצם הגדול ביותר והבוהק ביותר בשמי הליל.‬
‫ובגלל שהירח גדול מאוד וקרוב מאוד,‬
‫כוח הכבידה שלו מפעיל משיכה עזה.‬
‫הכוח הזה חזק דיו בשביל להשפיע על עולמנו.‬
‫הוא מרים את האוקיינוסים‬ ‫מפני השטח של כוכב הלכת…‬
‫ויוצר את הגאויות של כדור הארץ.‬
‫ובמשך מספר ימים,‬ ‫כאשר הירח מלא ובמולד הירח,‬
‫נחשף נוף חדש לגמרי בשיא השפל בקיץ.‬
‫מישורי בוץ נמתחים מאות מטרים מן החוף,‬
‫ומאפשרים לדובים הרעבים גישה לאוצר נסתר…‬
‫בדיוק בזמן המתאים‬ ‫בעבור לונה ומשפחתה הצעירה.‬
‫אך מציאתו של מה שמסתתר‬ ‫בתוך הבוץ היא מטלה למבוגרים.‬
‫חוש הריח של לונה טוב פי 2,000 מזה שלנו.‬
‫הוא מושלם לאיתורם של חטיפים טעימים:‬
‫צדפות בעלות שריון רך.‬
‫היא מוכשרת מאוד בפתיחתן‬
‫ומצליחה לאכול אחת כמעט מדי דקה.‬
‫הצדפות הן תוספת ברוכה לתפריט הקיץ הדל שלה.‬
‫זוהי אנרגייה חיונית‬ ‫שהיא יכולה להעביר לגורים.‬
‫המתנות האלו, שקיבלה מהירח,‬
‫יעזרו ללונה לתמוך במשפחתה במהלך הקיץ.‬
‫אך מערכת היחסים בין הדובה לירח…‬
‫עמוקה הרבה יותר מכך.‬
‫כי כדור הארץ‬ ‫קיבל את עונותיו במהלך התהוותו של הירח.‬
‫- מערכת השמש, לפני 4.4 מיליארד שנים -‬
‫זמן לא רב לאחר שהתהווה,‬
‫זכה כוכב הלכת שלנו בבן לוויה.‬
‫אך זה לא היה הירח.‬
‫זה היה כוכב לכת נוסף,‬ ‫שהתהווה במסלולו של כדור הארץ.‬
‫אח בשם תיאה.‬
‫הוא היה בערך בגודלו של מאדים,‬
‫כדור ענק של סלע ולבה.‬
‫במהלך ילדותם‬
‫חיו כדור הארץ ותיאה בהרמוניה.‬
‫עד שהפרעות כבידה במערכת השמש הצעירה…‬
‫הביאו את שני כוכבי הלכת למסלול התנגשות.‬
‫ברגע זה היה עתידו‬ ‫של כדור הארץ מוטל על כף המאזניים.‬
‫תיאה הושמד…‬
‫והפגיעה התיכה את שני העולמות.‬
‫למשך הרף עין, מבחינת השעון הקוסמי,‬
‫היו לכוכב הלכת שלנו שני ירחים.‬
‫אך אז גרר כוח הכבידה‬ ‫אחד מהם מטה, והוא נבלע בכדור הארץ…‬
‫והותיר רק את הירח המוכר לנו כיום.‬
‫וההתנגשות שינתה את כוכב הלכת שלנו לנצח.‬
‫- נטייה, 23 מעלות -‬
‫הפגיעה הטתה אותו על צידו,‬
‫כך שכיום הוא מסתובב בנטייה של 23 מעלות.‬
‫לכן, כאשר הוא נע במסלולו,‬
‫נוטה חצי ממנו לעבר השמש,‬
‫ולאחר מכן חציו השני.‬
‫כך יש לכדור הארץ עונות.‬
‫בשעה שהקיץ עומד להסתיים,‬
‫הלילות המתארכים הם סימן‬
‫לכך שהחורף הקשה של אלסקה קרב במהירות.‬
‫הגורים הם בני שבעה חודשים כעת…‬
‫ולונה יודעת שכדי שיוכלו‬ ‫לשרוד את תרדמת החורף הארוכה,‬
‫על המשפחה למלא את מאגרי השומן שלה.‬
‫אך הירח הוא תזכורת קבועה…‬
‫לכך שעזרה ממשמשת ובאה.‬
‫אלף קילומטרים מחופי אלסקה‬
‫נמצא יצור נוסף שמתואם‬ ‫עם קצב העונות של כדור הארץ.‬
‫האלתית האדומה.‬
‫לאחר שנתיים של נדידה ברחבי האוקיינוס השקט,‬
‫הגיעו הדגים האלה לבגרות.‬
‫וכעת, השינוי באורכו של היום‬
‫גורם להורמונים להשתחרר לדמם.‬
‫אלה אותות כימיים שמשנים את התנהגותם.‬
‫הם קוראים להם לשוב הביתה,‬ ‫כדי להתרבות בנהרות שבהם נולדו.‬
‫לונה מותשת ורעבה,‬
‫אך עדיין מובילה את גוריה אל גדת הנהר.‬
‫היא חשה שמשהו קסום עומד להתרחש.‬
‫היום יספק המנגנון הייחודי של העונות‬
‫גלגל הצלה חיוני לדובים.‬
‫כדור הארץ הגיע‬ ‫לנקודת מפתח במסעו מסביב לשמש‬
‫וכעת גורם הירח לגאות.‬
‫הוא מספק את הדחיפה הסופית‬ ‫שמניעה את דגי האלתית אל הנהרות.‬
‫לבסוף זוכים הגורים לטעום‬ ‫את טעמו של דג אלתית לראשונה.‬
‫ולמרות שדג אחד‬ ‫לא יספיק לדובים כדי לעבור את החורף,‬
‫זוהי הארוחה האמיתית הראשונה‬ ‫של הגורים בכמעט שמונה חודשים של חיים.‬
‫הגעתו של דג האלתית הראשון מעודדת את לונה,‬
‫כי הניסיון לימד אותה‬
‫שבקרוב יהיה טרף רב במעלה הנהר.‬
‫בשעה שהימים מתקצרים,‬
‫אותם הורמונים שגרמו לדגי האלתית לצאת למסעם‬
‫מחוללים בהם שינוי קיצוני עתה.‬
‫ראשיהם משנים את צורתם…‬
‫וגופם מקבל צבע אדום בוהק.‬
‫מיליונים מהם שוחים במעלה הנהר,‬
‫אל אזור ההשרצה שלהם.‬
‫זהו החלק האחרון בסיפורם של הדובים…‬
‫שהוא סיפור עתיק ככוכב הלכת עצמו.‬
‫היווצרותו של כדור הארץ,‬
‫ההתנגשות שיצרה את הירח,‬
‫ומערכת היחסים הייחודית בין‬ ‫כוכב הלכת שלנו לבין ירחו וכוכב השבת שלו…‬
‫יצרו ביחד עולם‬ ‫שאין שני לו בשום מקום אחר ביקום:‬
‫כוכב בנוסח זהבה ושלושת הדובים.‬
‫המקום היחיד שמוכר לנו שמתאים בדיוק לחיים.‬
‫ובעבור לונה,‬
‫ארבעה וחצי מיליארד שנים של היסטוריה קוסמית‬
‫מתמצות ברגע הזה:‬
‫הצטלבות הדרכים השנתית‬ ‫של הדובים ודגי האלתית…‬
‫וההזדמנות היקרה מפז‬
‫להאכיל את משפחתה.‬
‫עתה יש ללונה ולגוריה‬ ‫מה שהם צריכים כדי לעבור את החורף.‬
‫ולמרות שבסופו של דבר,‬ ‫עתידם בכוכב הלכת המשתנה שלנו אינו בטוח,‬
‫הם יתקיימו מדגי האלתית השנה…‬
‫בשעה שכוכב הלכת שלנו‬ ‫ממשיך במסעו הבלתי פוסק מסביב לשמש.‬
‫הפרק הבא בסיפורו של היקום שלנו,‬
‫הנודד באוקיינוסים שמחזור חייו מגלה‬
‫כיצד נוצר כל דבר ביקום.‬
‫כי בכל ביצה של צב…‬
‫יש אטומים מן המפץ הגדול…‬
‫שנוצרו במותם של כוכבים.‬
‫אך כיצד נוצרים כוכבי שבת וכוכבי לכת?‬
‫וכיצד הופכים אותם מרכיבים ליצורים חיים?‬
‫תרגום כתוביות: עמוס דיאמנט‬